**ԱՏՀ և հեռահար զոնդավորման համընթաց դասընթացների մշակման և մատուցման մասնագետների մրցույթ**

**Ծառայության իրականացման վայրը**՝ Երևան, Հայաստան

**Սկիզբը**՝ 15․10․2021

**Ավարտ**՝ 30.04.2022

**Զբաղվածությունը**՝ 40-55 լրիվ աշխատանքային օր

**Ֆինանսավորող**՝ Գերմանիայի միջազգային համագործակցության ընկերություն (GIZ)

**Կազմակերպություն**՝ Ագրոբիզնեսի հետազոտությունների և կրթության միջազգային կենտրոն (ICARE) հիմնադրամ

**Ծրագրի մասին**՝ «Հայաստանում խոտածածկ տարածքների չափի, վիճակի և կենսազանգվածի քարտեզագրում»ծրագիրը ՀՀ-ում իրականացվում է ICARE հիմնադրամի կողմից՝ GIZ-ի ֆինանսավորմամբ։ Ծրագրի շրջանակում նախատեսվում է բնական կերհանդակների՝ արոտավայրերի և խոտհարքների վերաբերյալ տվյալների շերտերի՝ քարտեզների մշակում և ներդրում, ինչը մեծ դեր կունենա հուսալի և ճշգրիտ տվյալների հիման վրա քաղաքականության մշակման, որոշումների կայացման և շրջակա միջավայրի հետ համահունչ տնտեսական, մասնավորապես՝ գյուղատնտեսական գործունեության իրականացման հարցում:

**ԱՏՀ և հեռահար զոնդավորման մասնագետ(ներ)ը (այսուհետ՝ Մասնագետներ) պետք է իրականացնեն համընթաց դասընթացներ (on-the-job training) ՀՀ էկոնոմիկայի նախարարության (այսուհետ՝ Նախարարություն) համապատասխան աշխատակիցների համար։**

# ՀԻՄՆԱԿԱՆ ԳՈՐԾՈՂՈՒԹՅՈՒՆՆԵՐ ԵՎ ԺԱՄԿԵՏՆԵՐ

1. Երկշաբաթյա դասընթացի մասնակցություն (հոկտեմբերի 18-29),
2. ՀՀ էկոնոմիկայի նախարարության համար երկարաժամկետ համընթաց դասընթացների ուսումնական պլանի մշակում (հոկտեմբերի 18-30),
3. ՀՀ էկոնոմիկայի նախարարության համար համընթաց դասընթացների անցկացում և ուսումնական նյութերի ստեղծում (նոյեմբեր 2021 – ապրիլ 2022),
4. Դասընթացի մասնակիցների գիտելիքի և դրա աճի նախնական, ընթացիկ և ավարտական գնահատում (նոյեմբեր 2021 – ապրիլ 2022),
5. Հաշվետվությունների ներկայացում (հոկտեմբեր 2021 – ապրիլ 2022)։

Մասնագետների աշխատանքային պարտականությունները ներառելու են, սակայն չեն սահմանափակվելու հետևյալով՝

## 1) Երկշաբաթյա դասընթացի մասնակցություն (հոկտեմբերի 18-29)

* մասնակցել ծրագրի գործընկեր կազմակերպության (Գերմանական օդատիեզերական կենտրոն / DLR) կողմից կազմակերպված երկշաբաթյա դասընթացին (հոկտեմբերի 18-29), որի ժամանակ ուսուցանվելու են գործընկեր կազմակերպության կողմից դաշտային հետազոտությունների և արբանյակային նկարների հիման վրա ՀՀ բնական կերհանդակների՝ արոտների և խոտհարքների, տարածման սահմանների, վիճակի, կենսազանգվածի և բեռնվածության վերաբերյալ մոդելավորման սկզբունքները և գործնական կիրառումը։ Այս դասընթացների ժամանակ Մասնագետները պետք է․
* Մասնակցեն **երկշաբաթյա դասընթացի** բոլոր օրերին, դասընթացների ավարտին տիրապետեն ամբողջ կրթական նյութը՝ ադապտացնելու տրամադրված գիտելիքը ՀՀ իրականությանը և Նախարարության կարիքներին,
* Նախարարության համար կազմակերպվելիք համընթաց դասընթացների իրականացման նպատակով բարձրացնեն քննարկման հարցեր՝ ըստ մասնավորեցման և/կամ ճշգրտման անհրաժեշտության,
* Անհրաժեշտության դեպքում աջակցեն համաժամանակյա թարգմանության մասնագետին՝ տերմինաբանական ճշգրտումների և նեղ մասնագիտական թարգմանության որակի բարձրացման հարցում,
* Կատարեն նշումներ և իրենց դիտարկումները ներկայացնեն Ծրագրի ղեկավարներին՝ Նախարարության համընթաց դասընթացների բովանդակության և կազմակերպման վերաբերյալ,
* Մասնակիցները պետք է պատրաստ լինեն, որ գործատուն կարող է իրականացնել դասընթացի մասնակիցների բավարարվածության գնահատում, ինչպես նաև պահանջել մատուցված դասընթացների վկայություն՝ մասնակիցների կողմից ստորագրված թերթիկի, ժամատախտակի և լուսանկարների տեսքով։

## 2) ՀՀ էկոնոմիկայի նախարարության համար երկարաժամկետ համընթաց դասընթացների ուսումնական պլանի մշակում (հոկտեմբերի 18-30)

Երկշաբաթյա դասընթացների օրական տևողությունը կազմելու է **երեք ժամ**։ Ակնկալվում է, որ Մասնագետները տվյալ աշխատանքային օրվա մնացած մասը (5 աշխատանքային ժամ) կօգտագործեն ծրագրի նպատակներին հասնելու համար, և երկշաբաթյա դասընթացների ավարտին (հոկտեմբերի 30) գործատուին կներկայացնեն․

* Նախարարության համար նախատեսված հետագա համընթաց դասընթացների ուսումնական պլան և դասընթացների տրամադրման ժամանակացույց․ ուսումնական պլանը պետք է կազմված լինի գործընկեր կազմակերպության կողմից երկշաբաթյա դասընթացի բովանդակության հիման վրա և դասընթացների թեմաների բաշխումը պետք է համապատասխանի Նախարարության համապատասխան անձանց հասանելիությանը,
* Ծրագրի շահակիցների կողմից ուսումնական պլանի վերաբերյալ մեկնաբանություններ ստանալու դեպքում ԱՏՀ մասնագետները պետք է մեկնաբանություններին վերաբերող համապատասխան փոփոխությունները կատարեն դրանք ստանալուց հետո 3-5 աշխատանքային օրվա ընթացքում։

## 3) ՀՀ էկոնոմիկայի նախարարության համար համընթաց դասընթացների անցկացում և ուսումնական նյութերի ստեղծում (նոյեմբեր 2021 – ապրիլ 2022),

* Մասնագետները պարտավոր են ուսումնական պլանի շրջանակում պատշաճ իրականացնել դասընթացները,
* մշակել յուրաքանչյուր թեմայի վերաբերյալ հակիրճ, սակայն բովանդակալից ուղեցույց՝ ապահովելու համար ծրագրի և Նախարարության համար գիտելիքի փոխանցումը և հարակայունությունը (knowledge transfer and sustainibility)։

## 3) Դասընթացի մասնակիցների գիտելիքի և դրա աճի նախնական, ընթացիկ և ավարտական գնահատում (նոյեմբեր 2021 – ապրիլ 2022),

* Մասնագետները պետք է ներկայացնեն իրենց կողմից անցկացվելիք դասընթացների արդյունավետության գնահատման հայալեզու գործիքներ, ինչպես օրինակ նախա- և հետգնահատման հարցաշարեր՝ համընթաց դասընթացների մասնակիցների նախնական գիտելիքի և դրանց մակարդակի բարձրացման գնահատման համար, իրականացնեն ընթացիկ գնահատումներ և հաշվետվություն ներկայացնեն գործատուին անգլերեն լեզվով։

## 4) Հաշվետվությունների ներկայացում (հոկտեմբեր 2021 – ապրիլ 2022)։

* Համընթաց դասընթացների տարբեր փուլերում ներկայացնել համաձայնեցված կամ ցպահանջ հաշվետվություններ անգլերեն լեզվով։

## Ընդհանուր պահանջներ

* Մասնագետները պետք է լրացնեն ամսական կտրվածքով աշխատաժամանակի հաշվարկի տեղեկագիր (timesheet)՝ ըստ գործատուի ներկայացրած ձևաչափի և պահանջների,
* Մասնագետները պարտավորվում են լինել հասանելի սահմանված և ծրագրի շահակիցների կողմից հաստատված ժամանակացույցի ողջ ընթացքում՝ հաշվի առնելով նաև որոշ օրերի հնարավոր փոփոխությունը։

# ՆԵՐԿԱՅԱՑՎՈՂ ՆՎԱԶԱԳՈՒՅՆ ՊԱՀԱՆՋՆԵՐ

Մասնագետները պետք է համապատասխանեն ստորև ներկայացված նվազագույն պահանջներին․

* Առնվազն բակալավրի կրթություն բնական գիտությունների, բնապահպանական, ճարտարագիտական, գյուղատնտեսական կամ այլ հարակից ոլորտում
* առնվազն 5 տարվա աշխատանքային փորձ ԱՏՀ և հեռահար զոնդավորման ոլորտում,
* ArcGIS Pro ծրագրի իմացություն (առնվազն 2 տարվա փորձ),
* Google earth engine հարթակն օգտագործելու փորձ (առնվազն 1 տարվա փորձ),
* Python ծրագրավորման լեզվի հիմունքների իմացություն (Python ծրագրավորման լեզվով մոդելավորման փորձը կդիտարկվի որպես առավելություն),
* ԱՏՀ դասավանդման փորձ (առնվազն 2 տարվա դասավանդման փորձ կամ առնվազն 3 դասընթացի անցկացման փորձ),
* գյուղատնտեսական, հողօգատգործման գնահատման ոլորտի նախագծերում / ծրագրերում մասնակցությունը կդիտարկվի որպես առավելություն,
* անգլերեն լեզվի լավ մասնագիտական իմացություն,
* շահակիցների հետ կառուցողական հաղորդակցման ունակություն,
* իրավիճակային խնդիրների դիտարկման, լուծումների փնտրման և գործատուի հետ համաձայնեցման ունակություն և պատրաստակամություն ։

Դիմորդը պետք է ներկայացնի հետաքրքրության նամակ և ինքնակենսագրական՝ հայերեն կամ անգլերեն լեզվով։ Վերոնշյալ պահանջները ցուցադրող ապացույցները/վկայությունները և/կամ նախկին գործատուների կողմից երաշխավորագրերը (վերոնշյալ պահանջների բավարարման համատեքստում) կդիտվեն որպես առավելություն։

Հետաքրքրված անձիք իրենց հետաքրքրության նամակը և ինքնակենսագրականը պետք է ուղարկեն էլեկտրոնային նամակի միջոցով՝ «**GIZ\_GIS expert position**» թեմայով (subject) հետևյալ էլեկտրոնային հասցեներին միաժամանակ՝

lilith@icare.am , lilithavdalyan@gmail.com , stepan.v.khachatryan@gmail.com

**Դիմումների ընդունման վերջնաժամկետը՝ 11.10.2021թ ժամը՝ 10:00**